cyanic-selkie/wikianc huggingface dataset:
NG gemeente Sutherland
Enkele momente in sy bediening
In Mei 1916 het die kassier gerapporteer dat daar by sy oorname van die boeke in 1912 'n oortrokke rekening van meer as £1 100 was wat gestyg het tot oor die £1 800 tot daar van 1913 af 'n kering gekom en dit beter gegaan het sodat die kerkrekening nou met slegs £300 oortrek was. Op aandrang van die leraar is daar in 1916 van die ou stelsel van dankfees-insamelings afgesien. Voortaan sou daar met kaartjies gekollekteer en klein basaars in die verskillende wyke gereël word. Met die £1 586 wat in 1917 ingekom het, kon die kerkskuld van £1 433 uitgewis word en by die Ringsvergadering van dieselfde jaar het dit geblyk dat Sutherland die meeste aan plaaslike armeversorging (alimentasie) gedoen het.
Ds. Brink se aftrede
Ds. Brink se gesondheid was teen dié tyd ook reeds baie verswak en die eensame pad sou vir hom allengs te veel word. Op 9 September 1950 het die Kerkraad met leedwese kennis geneem van sy voorneme om met die aanstaande Januarie-Nag-maal uit die bediening te tree, dog presies drie maande later moes hy reeds sy demissie neem. Die kerkraad het 'n paar erwe in die nuwe dorpsuitbreiding teen 'n nominale som aan hom verkoop waarop hy vir hom 'n mooi huisie laat bou en sy tulpkwekery voortgesit het. In Januarie 1953 moes hy egter die hoogland heeltemal vaarwel sê om hom nader aan die kus te gaan vestig.
R34 (Suid-Afrika)
Noordwes
Die R34 begin enkele kilometer oos van die dorp Vryburg by 'n t-aansluiting met die N14-nasionale pad, wat die hoofweg na die dorp is. Die R34 begin deur 60 km suidoos te ry na Schweizer-Reneke. In die middedorp ontmoet dit die R506-pad en die R504-pad by 'n vierrigting-aansluiting met Schweizerstraat. Die R506 word hierna saam beskryf met die R34 suidwaarts. Dit is dieselfde pad vir 2,5 kilometer voordat die R506 sy eie pad suidwes word.
Shatale
Shatale is 'n nedersetting in die Ehlanzeni-distriksmunisipaliteit in die noordooste van Mpumalanga.
Michail Bakoenin
Bakoenin is in 'n ou adellike Russiese familie gebore en het opleiding as artillerie-offisier en wiskunde-onderwyser ontvang. Tydens 'n verblyf in Wes-Europa het Bakoenin kennis gemaak met talle rewolusionêre persoonlikhede en daar aan 'n verskeidenheid rewolusies en opstande deelgeneem, waaronder die Februarie-rewolusie in Parys en die Praagse Pinksteropstand in 1848 en die opstand in Dresden in 1849.
Frans-Hova-oorloë
Tweede Frans-Hova-oorlog
200px|duimnael|Merina-soldate in 1896. Die Franse het die stad op 1 Oktober verower en koningin Ranavalona III het ’n verdrag onderteken wat Madagaskar in 1896 ’n volle protektoraat van Frankryk gemaak het.
Murrumbidgee
Die Murrumbidgee ontspring net suid van Canberra, Australië se hoofstad, op 'n hoogte van 1 500 m aan die voet van die Peppercorn Hill in die Fiery Range van die Snowy Mountains (Australiese Alpe, Groot Skeidingsgebergte). Aansluitend loop dit 1 488 km in 'n wes-noordelike rigting deur die Australiese deelstaat Nieu-Suid-Wallis, voordat die Murrumbidgee naby Boundary Bend met die Murrayrivier saamvloei.
Gewone spekvreter
Die Gewone spekvreter (Cercomela familiaris) is 'n algemene standvoël in mesiese en halfdorre gebiede, en toon 'n voorkeur vir klipperige plekke in bosveld- en oop boomveldgebiede. Elders is hulle meer gelokaliseer. Die voël is 15 cm groot en weeg 14 - 26 gram. Die spesie word byna regdeur Namibië en Suid-Afrika, en tot noord van die ewenaar in Oos-Afrika aangetref. 'n Opvallende gedragskenmerk is die vinnige oop- en toevou van die vlerke wanneer dit op 'n wagpos sit. In Engels staan die voël bekend as die Familiar chat.
Tempelhof-lughawe
As een van die bekendste geskiedkundige lughawens ter wêreld – dit was naas Londen se Croydon Airport en Parys se Le Bourget-lughawe een van drie ikoniese lughawens wat in Europa voor die Tweede Wêreldoorlog geopen is en het 'n sentrale rol tydens die Berlynse Lugbrug in 1948 en 1949 gespeel – is Tempelhof op 30 Oktober 2008 om ekonomiese en veiligheidsredes gesluit. Tempelhof was al lank nie meer winsgewend nie, terwyl 'n nuwe internasionale lughawe – Berlyn-Brandenburg Internasionale Lughawe – in die suidooste van Berlyn in aanbou was en op 31 Oktober 2020 geopen is.
Ontstaan
In 1922 was daar planne om van die Tempelhofer Feld 'n handelskouterrein te maak, tog het 'n boukundige amptenaar, Leonhard Adler, die Berlynse Magistraat daarvan oortuig dat die terrein liewer vir die bou van 'n nuwe sentrale lughawe gebruik sou word. Met 'n opspraakwekkende vlug en naglanding, waartydens lede van die Magistraat se begrotingskomitee van Leipzig af teruggevlieg het, het Adler daarin geslaag om aanhangers vir sy projek te wen – alhoewel die Magistraatslede 'n besoek aan die nuut opgerigte handelskouterrein in Leipzig afgelê het.
Eerste boufase
Die eerste gereelde vlugte het München bedien van waar passasiers verder kon vlieg na Switserland, Oostenryk en die Balkanskiereiland asook Koningsberg (tans Kaliningrad). Hier kon passasiers oorstap na vliegtuie op die roete tussen Londen en Moskou via Berlyn-Staaken. In 1923 was daar altesaam 100 opstygings en landings met 150 passasiers en 1 300 kilogram lugvrag.
Tweede boufase
Gedurende die tweede boufase is die lughawe se vertreksaal uitgebrei. 'n Groot gebou met buitemure van klinkerstene is opgerig. Dit het oor 'n lughawerestourant, wat deur Mitropa bedryf is, 'n uitsigdek vir besoekers en 'n hotel beskik. Nogtans was dit reeds by die voltooiing van hierdie uitbreiding duidelik dat die destydse konsep vanweë die snelle groei van Tempelhof onmoontlik volhoubaar sou wees – in 1930 is aansoek om die oprigting van 'n nuwe hoofgebou gedoen. Die owerhede het die saak reeds binne agt dae bekyk, en nog op dieselfde dag is die besluit geneem om 'n nuwe lughawe te bou.
'n Nuwe hoofgebou
In die 1930's was Tempelhof ten opsigte van sy passasiersgetalle en die lugvrag, wat hier gehanteer is, die besigste lughawe in Europa nog voor Parys, Amsterdam en Londen. Sy kapasiteit was vinnig uitgeput, en in 1934 is 'n uitbreiding deur die argitek Ernst Sagebiel beplan wat sowel uitdrukking aan nuwe stedeboukundige konsepte gegee het asook aan die Nasionaalsosialiste se smaak vir monumentale boukuns voldoen het. Daarnaas het die bouplan ook die verwagte ontwikkeling van lugvervoer vooruitgeloop – die lughawe was uitgelê vir tot by ses miljoen passasiers per jaar. Die lughawe sou volgens die planne nie net vir vervoerdoeleindes gebruik word nie, maar ook gebeurtenisse soos die Reichsflugtag (die Duitse Ryk se jaarlikse nasionale lugvaartskou) sou hier gehou word. Daarnaas sou die lughawe 'n groter aantal lugvaartinstellings huisves.
Die hoofgebou, wat vanaf 1936 ontstaan het, was ná sy voltooiing in 1941 met 'n bruto gebou-oppervlakte van 307 000 vierkante meter twee jaar lank die grootste gebou ter wêreld voordat dit deur die Amerikaanse Pentagon in Arlington verbygesteek is. Selfs vandag word dit ten opsigte van sy oppervlakte nog onder die twintig grootste gebou gereken. Die boogvormige hoofgebou strek oor 'n lengte van 1,2 kilometer – dit is sodoende ook een van die langste bouwerke in Europa.
Einde van die Tweede Wêreldoorlog
Toe die oorlogsfront teen die einde van April 1945 nader aan Berlyn beweeg het, sou die lughawe verdedig word. Die destydse lughawe-kommandant, kolonel Rudolf Böttger, en enkele toppersoneellede van Lufthansa het egter aan hierdie bevel ontduik en alle wapens opsy laat sit. Hulle het vervolgens 'n veldhospitaal by die lughawe opgerig. Die lughawe is sodoende nie verdedig nie en moontlik verwoesting gespaar.
Lughawe van Wes-Berlyn
In 1970, agt jaar nadat die groot vertreksaal in bedryf gestel is, het die passasiersgetalle die kapasiteit weer begin oorskry, ondanks die feit dat die Franse lugredery Air France reeds in 1960 – ná die invoering van die passasierstraler Caravelle – na die Tegel-lughawe in die noorde van Berlyn verhuis het. Ook alle huurvlugte is vanaf 1968 deur Tegel gehanteer. Die kapasiteit van Tegel is in 1971 nog eens vergroot nadat die lughawe omgebou en 'n aantal geriewe verbeter is. Derhalwe is die besluit geneem om alle burgerlike vlugte in Tempelhof te staak en na Tegel te verskuif.
Heropening in 1985
Op 24 Mei 2001 het 'n enkelenjin-Beechcraft B36TC Bonanza-vliegtuig tydens sy aanvlug teen die buitemuur van 'n woonhuis in die stadswyk Neukölln gevlieg en in die tuin neergestort nadat sy enjin gestol het. Die twee passasiers was op slag dood. Die ongeluk het vrese oor die veiligheid van Tempelhof as 'n lughawe in die dig beboude middestad van Berlyn bevestig.
Sluiting in 2008
In 2003 het die Berlynse Senaat die besturende maatskappy van Berlyn se lughawens daarvan in kennis gestel dat Tempelhof-lughawe buite bedryf gestel kon word. Op hierdie tydstip was die lughawe al nie meer winsgewend nie – in 2003 is 'n verlies van 15,3 miljoen € gemaak.
Argitektuur
Die Britse argitek Sir Norman Foster het in 2004 na Tempelhof-lughawe as die "moeder van moderne lughawens" verwys. Die lughawe-kompleks is vir die toekenning "Historiese toonbeeld van Duitse ingenieursvernuf" genomineer.
Vliegveld
Volgens die oorspronklike bouplanne sou 'n waterval-kaskade vanuit die laaste ope kwart van die ronde plein teenoor die aankomssaal tot by die nabygeleë stadsdistrik Kreuzberg strek. Hierdie kunsmatige waterval is uiteindelik nie tot uitvoering gebring nie.
Man (eiland)
Die eiland Man (Engels: Isle of Man of Mann; Manx-Gaelies: Ellan Vannin, [ˈɛlʲən ˈvanɪn] of Mannin, [ˈmanɪn]) is 'n selfregerende Britse kroonbesitting (Engels: Crown dependency) in die Ierse See, digby die geografiese sentrum van die Britse Eilande. Naas die hoofeiland Man sluit die kroonbesitting ook die kleiner, net tydelik bewoonde eilande Calf of Man, Chicken Rock en St. Patrick's Isle in.
Die amptelike tale van Man is Manx, 'n Goideliese Keltiese taal, en Engels. Net soos die Kanaaleilande Jersey en Guernsey maak Man nie deel uit van die Verenigde Koninkryk of die Europese Unie nie.
Geografie en klimaat
Temperature is oor die algemeen koel. Die hoogste temperatuur wat ooit op die eiland aangeteken is, was 28,9 °C in Ronaldsway, 'n streek in die suide. Bewolkte toestande met 'n relatief klein aantal sonskynure is 'n tipiese verskynsel van die plaaslike weer.
Yaakov Neeman
Yaakov Neeman, Hebreeus: יעקב נאמן, (gebore 16 September 1939 in Tel Aviv - gestorwe 1 Januarie 2017 in Jerusalem) was 'n Israelse politikus, advokaat en regsgeleerde.
In 1972 het hy die advokatekantoor Herzog, Fox & Ne'eman opgerig (saam met Chaim Herzog (president van Israel gewees) en Michael Fox).
El Segundo
Sowat 'n kwart van die stad se totale oppervlakte van byna 5,5 vierkante myl - meer as 800 akkers - word deur die raffinadery beslaan wat 'n vyfde van Suid-Kalifornië se petrol asook keroseen (stralerenjinbrandstof) vervaardig. Die keroseen word ondergronds per pyplyn na die lughawe gepomp.
Piet Hein (wetenskaplike)
Piet Hein (16 Desember 1905 – 17 April 1996) was 'n Deense digter, outeur, uitvinder, wiskundige en wetenskaplike. Hein het die pseudonieme Kumbel, Kumbel Kumbell en Notorius Jubelco (Berugte Opgewekte) gebruik.
In 1959 ontwerp hy die Sergels Torg in Stockholm, Swede in die vorm van 'n superellips om 'n oplossing te bied vir die reghoekige vorm waarin die verkeersirkel moes in pas.
Tamar van Georgië
Bewind
Met die hulp van ’n magtige militêre elite het sy voortgebou op die sukses van haar voorgangers, en ’n ryk opgebou wat die Kaukasus oorheers het totdat die Mongole die streek twee dekades ná haar dood binnegeval het.
Thabakgolo
Thabakgolo is 'n nedersetting in die Ehlanzeni-distriksmunisipaliteit in die noordooste van Mpumalanga.
Verhouding
In wiskunde, dui die verhouding op die grootte van hoeveelhede relatief tot mekaar aan. Meer spesifiek dui 'n verhouding van twee hoeveelhede aan hoeveel keer die eerste hoeveelheid in die tweede een bevat word en kan algebraïes uitgedruk word as die kwosiënt.
Selena-diskografie
Haar vierde album is Muñequito de Trapo genoem en uit hierdie album is drie enkelspelers vrygestel. Haar vyfde album, And the Winner Is... (1987), het tien snitte bevat, waarvan vier as enkelspelers uitgereik is. In 1988 is Preciosa, wat Selena se bynaam as titel het, vrygestel, in welke jaar ook Dulce Amor vrygestel is. Laasgenoemde was haar laaste uitgawe op GP Records en uit die album is vyf enkelspelers vrygestel.
In 1994 het haar laaste album Amor Prohibido, verskyn. Hierdie album het vier nommereen enkelspelers voortgebring, waarvan een ná haar dood, wat op die Billboard Hot Latin Tracks-trefferlys verskyn het. Teen hierdie tyd het Selena die opname van haar eerste Engelstalige album begin. Sy het egter vóór die voltooiing van dese gesterf.
Francis Crick
Lewensgeskiedenis
In 1951, terwyl hy werk aan sy doktorale tesis oor die x-straaldiffraksie van proteïene, ontmoet hy James Watson, 'n 23-jarige Amerikaanse navorser. As kollegas vul Crick se agtergrond as natuurwetenskaplike en Watson se kennis van virus- en bakteriële genetika mekaar uitstekend aan. In 1953 publiseer hulle die eerste van vier artikels waarin die dubbele heliksstruktuur van DNS uiteengesit word. In 1962 deel Crick, Watson en nog 'n navorser, Maurice Wilkins, die Nobelprys vir Fisiologie of Geneeskunde.
Kwasi-lineêre konvektiewe stelsels
Lewensiklus
Georganiseerde gebiede met donderstormaktiwiteite versterk die reeds bestaande frontale sones, wat koue fronte kan vooruitloop. Laasgenoemde vind plaas binne die Westewindgordels in 'n patroon waar die boonste-vlak straal in twee strome verdeel. Die resulterende mesoskaal konvektiewe stelsel (MCS) vorm op die punt van die boonste vlak wat in die windpatroon verdeel word, in die area van die beste lae-vlak invloei.
Soos wat superselle en multisel donderstorms verdwyn as gevolg van swak skuifkrag of swak opheffingsmeganismes, (bv. as gevolg van 'n groot terrein of 'n gebrek aan daghitte), kan die windfront wat daarmee geassosieer word die buie-lyn self oorskry en die sinoptiese skaal-area van lae druk dan invul, wat kan lei tot 'n verswakking van die kouefront; in wese het die donderstorm dan sy optrek-winde uitgeput en 'n suiwer aftrek-wind gedomineerde stelsel geword. Die areas waar die donderstorms van die buie-lyn verdwyn kan streke wees met lae konvektiewe beskikbare potensiële energie (CAPE), lae humiditeit, onvoldoende windsterkte, of swak sinoptiese dinamika wat tot frontolise lei.
Depiction on maps
Squall lines are depicted on National Weather Service surface analyses as an alternating pattern of two red dots and a dash labelled "SQLN" or "SQUALL LINE".
Stephanus Jacobus du Toit
Vroeë lewe en herkoms
Stephanus Jacobus du Toit is op 9 Oktober 1847 op die familieplaas Kleinbosch in Daljosafat gebore as die dertiende en jongste kind (ses seuns en sewe dogters) van David Petrus du Toit en Helena Elizabeth du Plessis. Vyf seuns en vier dogters bereik volwasse ouderdom. Twee van sy broers was Daniel François du Toit, later bekend as Oom Lokomotief, en Charles Wijnand du Toit, predikant eers van die NG Kerk en later van die NH Kerk in Potchefstroom. Sy pa was die erfgenaam van die plaas Kleyne Bosch (Kleinbosch) wat in 1692 aan hul stamvader, die Hugenoot François du Toit, uitgegee is. Goewerneur Simon van der Stel het die plaas aan François toegeken ten spyte van die feit dat dit buite die grense van die toenmalige kolonie geleë was, op voorwaarde dat hy ’n duisend gulde betaal en homself teen die aanvalle van die San beskerm. Sy gevegte teen die San het gelei tot die benaming van Du Toitskloof, omdat dit die kloof was waardeur hy die San agtervolg het.
Max Michaelis
Michaelis is vir sy diens aan die gemeenskap tot ridder geslaan. In 1923 het die Universiteit van Kaapstad hom vereer met 'n eredoktorsgraad in die regte. Hy was 'n lewenslange lid van die Suid-Afrikaanse Botaniese Vereniging. Omdat Michaelis so sku was vir publisiteit, is foto's van hom baie skaars. Tog was hy in 1924 bereid dat Moses Kottler 'n borsbeeld van hom maak. Die beeld staan in die tuin van die Burgerwaghuis.
Bruindoktervis
Die Bruindoktervis (Acanthurus nigrofuscus) is 'n vis wat in die Indiese-Pasifiese area en aan die ooskus van Afrika vanaf die Rooisee tot by Koffiebaai voorkom. In Engels staan die vis bekend as die Brown surgeon.
Stephanus Jacobus du Toit
Oplossing van gronddispute
Du Toit tree ook op as spesiale kommissaris om die dispute op die wesgrens met die gebiede Gosen (met Rooigrond naby Mafeking as hoofstad) en Stellaland (met Vryburg as hoofstad) op te los. Die plaaslike boere was net soos die Tswana stamhoofde Montsioa en Moshette teensinnig om onder die Britse protektoraat Betsjoeanaland te val en het inlywing by die Zuid-Afrikaansche Republiek (Transvaal) gesoek. Daar is boonop in hierdie tyd gronddispute tussen Montsioa en Moshette met talle gevegte tussen hierdie partye. Du Toit adviseer president Kruger om ’n protektoraat te proklameer (om al die partye onder die beskerming van die vlag te plaas, nie om die gebied te annekseer nie) en president Kruger vaardig in ’n buitengewone Staatskoerant van 16 September 1884 ’n proklamasie uit om die gebied “in belang van humaniteit” onder Republikeinse beskerming te plaas. Du Toit hys dan in nakoming van hierdie proklamasie op 3 Oktober 1884 die Vierkleur oor die betrokke gebied, wat lei tot groot krisis in die Transvaalse regering se verhouding met Brittanje en dié se plaaslike kolonies. Hierdie optrede was gesien as strydig met die bepalings van die Londense konvensie en die vlaghysing word deur Engeland as anneksasie en ’n daad van aggressie gesien. Engeland dring aan op ’n onmiddellike terugtrekking van die proklamasie en president Kruger is verplig om hieraan te voldoen om ’n groot politieke krisis en ’n moontlike oorlog met Engeland te voorkom. Ten spyte van ander se betrokkenheid word ds. Du Toit as die sondebok uitgesonder en word hy aan fel kritiek uit alle oorde onderwerp, wat sy geloofwaardigheid en reputasie ’n ernstige knou toedien. Sy vertrouensverhouding met president Kruger is hierna ook tot niet, verder vertroebel deur hulle onderskeie politieke sienswyses. President Kruger se fokus was op Transvaal se onafhanklikheid, terwyl Du Toit ’n verenigde Suid-Afrika voorgestaan het. Oor hierdie aangeleentheid skryf Du Toit later die boek De Bechuanaland kwestie om dinge in perspektief te stel.
Terugkeer na Suid-Afrika
In Augustus 1890 keer hy terug na die Paarl waar hy saam met sy vrou en vyf kinders in ’n agterkamertjie in die agterplaas van ’n gehuurde woning intrek. Wanneer dit effens beter gaan, betrek hulle ’n vleuel van die Patriot-gebou. Hy wy hom nou voltyds aan die Bybelvertaling terwyl hy ook vanaf 1891 die redakteurskap van Di Patriot oorneem wanneer C.P. Hoogenhout en sy broer D.F. du Toit (Oom Lokomotief) uit protes teen sy politieke oortuigings besluit om die blad te verlaat. Hy redigeer ook De Getuige, ’n maandelikse godsdienstige blad wat hy in 1882 van stapel gestuur het, en De Paarl, ’n blad wat drie keer per week in die Paarl uitgegee is. Hy word sekretaris van die Paarlse bestuurskomitee van die Taalbond, wat hom beywer vir die bevordering van Hollands in stryd teen verengelsing en is instrumenteel in die daarstelling van die Taalbondeksamens, waarvan die eerste op 11 Junie 1892 afgelê word. In 1894 onderneem hy ook ’n uitgerekte reis na Masjonaland en Matebeleland (tans Zimbabwe) om ondersoek in te stel na die geskiedenis en potensiaal vir mynbou van hierdie land, wat weerklank vind in die werke Sambesia, of Salomo’s goudmijnen bezocht in 1894 (in Engels vertaal en uitgegee as Rhodesia past and present) en die roman Koningin van Skeba.
Godsdienstige skryfwerk
As voorarbeid vir die Bybelvertaling publiseer hy in 1889 Di Bybel in Afrikaans: Dri proewe. Hierin word opgeneem ’n letterlike vertaling met aantekeninge van Genesis 1 tot 3, 2 Samuel 5 en 6 en 1 Kronieke 11 tot 16. Aangeheg hierby is ’n vergelykende vertaling van Lukas 11: 2-4 in Oud-Hollands, Fries en Afrikaans. Hy vertaal talle Bybelboeke, waarvan sommige gepubliseer word (Genesis in 1893, Matteus in 1895, Openbaring in 1898 en Di Psalme in 1907), terwyl Hooglied, Markus en Handelinge tussen 1905 en 1908 in Stemmen des Tijds geplaas word en Lukas in manuskripvorm bestaan.
Samesteller
In 1881 is Du Toit die samesteller (in Afrikaans en Nederlands) van die bundeltjie Transvaalse volksliedere. Die entoesiastiese ontvangs van die Transvaalse deputasie in 1883 en die verse en liedere waarmee hulle in die Nederlande toegesing is, gee aanleiding tot die versameling van hierdie liedere by sy terugkeer na Suid-Afrika, onder die titel Loverkransen voor Transvaal gevlochten en de Transvaalse Deputatie aangeboden, tijdens haar bezoek in Europa ten jare 1883 en 1884, waarin hy ook ’n enkele Afrikaanse vers van C.P. Hoogenhout insluit. Verder verafrikaans hy ook C. Hatting se Lied van die Voortrekkers as Daar kom ’n stem uit Engeland. Dit is nie seker of die vyftal psalmberymings wat in die Almanak vir 1878 verskyn, aan hom toegeskryf kan word nie.
Publikasies
Publikasies uit sy pen sluit in:
Wildepopulier
Die Wildepopulier - ook bekend as die Riviermakaranga - (Macaranga capensis) is 'n boom wat voorkom langs die kus vanaf die Groot-Keirivier tot noord in KwaZulu-Natal. Dit kom in Oos-Afrika tot in Etiopië voor. Die blare is groot en skildvormig. Die blaarsteel (petiolus) is lank en dun en is eeder aan die onderkant van die blaar as die rand vasgeheg. Daar is drie tot vier prominente hoofare wat van dié punt uitstraal. Die are is digharig aan die onderkant van die blaar. Die vrug lyk soos 'n klein, klewerige kapsule en is omtrent 4 mm in deursnee. Die vrug bars hoorbaar oop om 'n enkele saad, bedek met 'n vlesige rooi tot perserige aril, te onthul.
Koedoebessie
Identifikasie
Die boom se FSA-nommer is 308.
Europese Ruimtevaartorganisasie
Die Europese Ruimtevaartorganisasie (Engels: European Space Agency, afkorting ESA; Frans: Agence spatiale européenne, ASE; Duits: Europäische Weltraumorganisation) is ’n interregeringorganisasie wat op 30 Mei 1975 gestig is vir die verkenning van die ruimte. Dit het tans 22 lidlande. Die hoofkantoor is in Parys, Frankryk. Die ESA het ’n personeel van meer as 2 000 (wat subkontrakteurs en nasionale ruimteagentskappe uitsluit) en ’n begroting van sowat €4,28 miljard (in 2013).
Draaikolksterrestelsel
Algemeen
Die Draaikolk is die helderste sterrestelsel in die M51-groep,’n klein sterrestelselgroep wat ook Messier 63 (die Sonneblomsterrestelsel), NGC 5023 en NGC 5229 insluit. Hierdie klein groep kan dalk die suidoostelike deel wees van ’n groot, langwerpige groep wat die M101-groep en die NGC 5866-groep insluit, hoewel die drie groep in die meeste katalogusse beskou word as afsonderlike entiteite.
Vlag van Siprus
Gebruik van die vlag
Volgens die Sipriese grondwet mag die vlag slegs staatsinstellings, openbare korporasies en burgers van Siprus, die vlag vertoon. Staatsinstellings, openbare liggame en korporasies mag die vlag van Siprus naas die vlag van Griekeland of Turkye, of albei, vertoon. Privaatburgers mat die ook die vlag van Siprus naas die vlag van Griekeland of Turkye, of albei, vertoon.
Masjienvertaling
Op ’n basiese vlak verrig MT eenvoudige vervanging van woorde in een natuurlike taal met woorde in ’n ander. Dit is egter nie genoeg om ’n teks goed te vertaal nie, aangesien die herkenning van frases en hulle ekwivalente in die doeltaal ’n vereiste is. Die gebruik van korpus- en statistiese tegnieke om hierdie probleem op te los is ’n benadering wat vinnig besig is om te groei en lei tot beter vertalings, waar verskille in linguïstiese tipologie, vertalings van idiome, asook die afsondering van onreëlmatighede moontlik is.
Irna van Zyl
Lewensloop
Haar eerste misdaadroman, Moordvis, is in Julie 2016 deur Penguin uitgegee. Die boek is in Engels as Dead in the Water vertaal.
Klassieke Griekeland
Klassieke Griekeland was ’n tydperk van 200 jaar in Antieke Griekeland tydens die 4de en 5de eeu v.C.. In dié tyd is ’n groot deel van die moderne Griekeland deur die Persiese Ryk verower, en het dit weer onafhanklik geword en ’n groot invloed op die Romeinse Ryk gehad. Dit het ook ’n belangrike rol gespeel in die vorming van die Westerse beskawing. ’n Groot deel van die Westerse politiek, kunsidees, wetenskaplike beginsels, letterkunde en filosofie stam uit hierdie tyd in Griekeland se geskiedenis.
Die tydperk het geduur van die dood van die laaste Atheense tiran in 510 v.C. tot met die dood van Alexander die Grote in 323 v.C. In dié sin het die Klassieke Tydperk gevolg op die Argaïese Tydperk en is dit gevolg deur die Hellenistiese Tydperk.
Joernalis
Oorsprong en omvang van die woord
In watter kommunikasiemedium die joernalis ook al werk, roep die woord 'joernalis' professionaliteit op; soos gereflekteer in die joernalis se beriggewing, en sy/haar sterk respek vir die waarheid en hoogstaande etiek. Hierdie assosiasie is ongelukkig nie so stewig in sekere gebiede van beriggewing nie, soos die poniepers waar die teenoorgestelde standaard doelbewus nagestreef word; en die beroep hou ook sy asem op vir die ontwikkelende wêreld van 'webjoernalistiek'.
Kammanassiedam
Die Kammanassiedam is 'n besproeiingsdam in die Kammanassierivier in die Klein Karoo digby De Rust. Dit het 'n betonwal wat 390 meter lank en 35 meter hoog is vanaf die rivierbedding. Wanneer die dam vol is, is die meer 15 km lank. Die dam is in 1923 voltooi.
Leonidas I
Leonidas (Grieks: Λεωνίδας, Leōnidas, letterlik: van of soos 'n leeu) was 'n koning van Sparta, die 17de in die Agiade-stamlyn, en een van die seuns van koning Anaxandridas II, wat mitologies beskou is as 'n afstammeling van Herakles, van wie hy krag en heldemoed sou geërf het. Alhoewel dit vasgestel is dat koning Leonidas in Augustus 480 v.C. met die Veldslag van Thermopylai gesterf het, is min bekend omtrent sy geboortejaar en vormingsjare. Paul Cartledge het die geboortejaar van koning Leonidas na omstreeks 540 v.C. nagespeur.
Rembrandt van Rijn
Temas, tegniek en styl
In Rembrandt se Leidse periode (1625-1631) is die invloed van sy leermeester, Pieter Lastman, die sigbaarste. Rembrandt se skilderye uit hierdie periode is taamlik klein, maar ryk in detail (byvoorbeeld in kostuums en juwele) en het oorheersende godsdienstige of allegoriese temas. Gedurende sy eerste jare in Amsterdam (1632-1636) het Rembrandt begin om al hoe meer groot doeke en helder kleure te gebruik. In hierdie tyd het hy veral dramatiese tonele en portrette geskilder. Aan die einde van die dertigerjare het hy meer gefokus op landskappe en baie etse met 'n natuurlike onderwerp geskep. Sy landskappe het ook dramatiese natuurtonele bevat, soos dreigende stormwolke en bome wat deur storms geknak is.
Kammanassieberge
Flora
Die Klossie-suikerbos kom op die berg voor en die Erica-spesies Erica annalis en Erica montis-hominis is ook uniek aan die berg. Die Kamanassietolbos kom net op die berg voor en is seldsaam.
T.S. Eliot
Lewensgeskiedenis
Na voltooiing van sy studie aan die Smith Academy en Milton Academy, is Eliot in 1906 na Harvard. In 1910 vertrek hy na Sorbonne in Parys en keer 'n jaar later terug om sy doktorale studie in filosofie aan te pak, maar die oorlog verhoed die voltooiing hiervan. Hy gaan in 1914 na Merton College in Oxford en trou in dieselfde jaar met die lewenslustige maar onstabiele Vivien Haigh-Wood. Die huwelik het hom na aan 'n senu-ineenstorting gebring.
Hy trou in 1956 met Valerie Fletcher in die St Barnabas Kerk in Kensington, nadat sy agt jaar vir hom gewerk het. Hy was 68 en sy 30. Hy beweer dat sy kreatiwiteit nie die enorme persoonlike lyding wat dit meegebring het, werd was nie. Eliot sterf op 4 Januarie 1965 aan emfiseem in Londen en sy as is in East Coker, die dorpie van sy voorgeslagte begrawe.
Inventions of the March Hare (1907 tot 1917), 'n onkuise versameling wat nou deur die New York Openbare Biblioteek besit word, is na sy dood gepubliseer.
Grootvlek-skreeubaber
Voorkoms
Die grootvlek-skreeubaber het 'n gelerige tot olyfbruin kleur en is effens ligter ondertoe. Daar is groot donkerbruin of swart kolle (of strepe), groter as die oog (tot 20 mm groot) op die lyf. Die kolle is kleiner op die kop en vinne en aan die onderkant is die kolle kleiner of heeltemal afwesig.
Alexander Fleming
Alexander Fleming (6 Augustus 1881 – 11 Maart 1955) was 'n Britse bakterioloog en die ontdekker van penisillien.
Lewensgeskiedenis
Sir Alexander Fleming was gelukkig getroud met sy vrou, Sareen, wie se ondersteuning hom aan die gang gehou het deur die lang jare toe die wêreld sy werk verwerp het. Hulle het een kind gehad. Na haar dood was Fleming gebroke. In 1953 het hy met 'n briljante bioloog, Amalia Voureka, getrou. Hy is in 11 Maart 1955 oorlede aan koronêre trombose.
Köppen-klimaatklassifikasie
Betekenis van die simbole
Die Köppen-klimaatklassifikasiestelsel deel klimate in vyf hoofklimaatgroepe in: A (tropies), B (droog), C (gemiddeld), D (kontinentaal) en E (polêr). Die tweede letter dui die soort seisoenneerslag aan en die derde letter die hittevlak.
In dié soort klimaat is elke maand van die jaar gemiddeld onder 10 °C.
NG gemeente Luipaardsvlei
Sending
Die lotgevalle van die duisende swart mense in die Luipaardsvlei-township het die sendingliewende pastoriepaar ter harte gegaan en met behulp van 'n aantal ywerige sendingvriende in die gemeente is die werk aangepak en reeds in 1950 kon 'n netjiese en doelmatige kerkie ingewy word, waartoe die Randse Sendingraad ook 'n gewaardeerde bydrae gelewer het. Die sendingkerkie het ook diens as skool gedoen en 'n evangelis-onderwyser het die kleinspan onderrig, terwyl die leraar en van die ouderlinge Sondagmiddae daar diens gehou het.
Die Perse
Opsomming
By die graftombe van haar ontslape gade Darius, vra Atossa die koor om sy gees op te roep: "Sekere uitweg ken hy, moontlik, / Ken rampspoed se kuur" antwoord hulle. By die aanhoor van die Persiese nederlaag, verdoem Darius die hovaardy van sy seun se besluit om Griekeland binne te val. In besonder betig hy 'n onvrome Ahasveros se besluit om 'n brug oor die Hellespont te bou om die Persiese mag se opmars te vergemaklik. Voor hy afskeid neem, profeteer die gees van Darius 'n verdere Persiese nederlaag by die Slag van Plataia (479 v.C.): "Waar die vlakte welig en groen groei, / Waar Asopos se stroom gedy in ryk Boiotia se grond, / Die moeder van rampe wag op hulle daar, / Loon vir hoogmoed, vir versmading van God." Ahasveros arriveer eindelik, geklee in voddeklere ("smart oorweldig," sê die koningin net voor sy aankoms, "maar meer as enigiets doen dit hartewee / om te hoor hoe my seun, my prins, / vodde dra, pluiens" (845-849)) en onbestendig na sy verpletterende neerlaag. Die res van die drama (908-1076) bestaan uit slegs die koning, met die koor wat bystaan met 'n liriese kommós wat Persië se epiese verlies betreur.
Georgi Michailowitsj, groothertog van Rusland
Aanspraakmaker
Sy aanspraak op die troon word betwis.
Philip Ray
Philip Ray (1 November 1898 – 11 Mei 1978) was 'n Britse akteur. Hy was bekend vir sy rolle in die rolprent Sons and Lovers (1960) en in die televisiereekse Starr and Company (1958) en The Adventures of Tom Sawyer (1960).
Vlieëvangers
Tyrannidae
Die meeste Amerikaanse vlieëvangers het 'n dof olyfgroen, gelerige of bruin kleur, of is grys tot swart. Die mannetjies van die rooitiran (Pyrocephalus rubinis) is helderrooi. Sommige spesies het soms ŉ rooi, oranje of wit vlek op die kuif, maar dit is gewoonlik net sigbaar wanneer die vere oopgesprei word of wanneer die mannetjie pronk.
Karoospekvreter
Die Karoospekvreter (Cercomela schlegelii) is 'n amper-endemiese, algemene standvoël en plaaslike nomade in Karoo- en halfwoestynbossieveld. Hulle kom een-een voor of bly in pare. Die voël is 15 cm groot en weeg 17 - 24 gram. In Engels staan die voël bekend as die Karoo Chat.
Wiskundige en teoretiese biologie
Simulasie van wiskundige biologie
Rekenaar met beduidende onlangse evolusie in prestasie acceraetes die model simulasie gebaseer op verskillende formules. Die webwerwe BioMath Modeler kan simulasies uitvoer en kaarte interaktief op die leser vertoon
Ruimtelike modellering
Een klassieke werk in hierdie area is Alan Turing se referaat oor morfogenese, getiteld The Chemical Basis of Morphogenesis, gepubliseer in 1952 in die Filosofiese Transaksies van die Royal Society
Tsarewitsj
Tsarewitsj (Russies: царе́вич, IFA tsɐˈrʲevʲɪtɕ) is ’n Slawiese titel vir die seuns van ’n tsaar. In 1797, tydens die bewind van Paul van Rusland, is die titel afgeskaf en vervang met tsesarewitsj slegs vir die regmatige opvolger. Sy jonger broers het die titel groothertog gekry. Die twee terme word dikwels verwar.
Aleksei Nikolajewitsj, die enigste seun van tsaar Nikolaas II, was die laaste lid van die Russiese keiserhuis wat tsarewitsj genoem is, hoewel hy eintlik die tsesarewitsj was.
Gereformeerde kerk Barkly-Oos
Predikante
duimnael|regs|170px|Ds. [[Schalk Buys|S.P.B. Buys, leraar van 1960 tot 1965, sy eerste gemeente.]]
Gedurende die jare 1871-'80 is die gemeente deur verskeie konsulente bedien, maar op 14 Augustus 1880 is 'n eie predikant hier bevestig, naamlik ds. H.B. Venter, 'n seun van die gemeente, wat die gemeente tot Augustus 1887 bedien het. Dit was soveel anders as in die moedergemeente Dordrecht wat van 1869 tot 1912 deur konsulente bedien is en toe, ná 43 jaar, sy eerste predikant gekry. Agtereenvolgens het die volgende predikante die Gereformeerde kerk Barkly-Oos bedien:
Ds. I.J. Lessing se bediening
Op 26 Februarie 1932 is ds. I.J. Lessing in die gemeente deur ds. Dirk Postma van die Burgersdorp bevestig. In die nadraai van die Groot Depressie was dit ’n uitdagende bediening, des te meer veeleisend gemaak deur die koue van die Stormberge.
Spontane splyting
Voorbeelde:
Geskiedenis van die ekonomiese ontwikkeling van Suid-Afrika
Die Beleid van die Kompanjie
As ’n handelsonderneming wie se grootste belang met die Ooste was, het die Kompanjie maar min aandag aan die ekonomiese ontwikkeling van die Kaap gegee. Sy grootste belang was om die verversingspos op ’n so ’n peil te hou dat hy vlote op hul reise heen en terug van voedsel kon voorsien, en om die nodige aandag aan siek matrose te skenk.
Die Burgerbevolking by die Kaapse Hawe
In 1795 het die vryburgerbevolking 15 000 getel en ongeveer ’n derde van hulle het in Kaapstad gewoon. Die meeste se bestaan het afgehang van die Hollandse en vreemde skepe wat die baai binnegekom het. Die burgers van Kaapstad het losieshuise en drinkplekke aangehou waar die bemannings van die verbyvarende vlote gebly het terwyl die skepe voor anker gelê het. Die meeste van hierdie eienaars van herberge het ’n bestaan gevind deur gesmokkelde goedere te verkoop. Alhoewel die Kompanjie die monopolie gehad het om ingevoerde goedere te verkoop, het seelui en amptenare artikels soos tee, suiker, tabak, breekgoed en kledingstof ingesmokkel, wat hulle dan aan die herbergiers verkoop het. Laasgenoemde het dit dan weer aan die burgers in die dorp of in die distrikte van die hand gesit. Party burgers het ’n bestaan gevoer as kleremakers, boumeesters en skoenmakers, maar die eintlike werk is deur geskoolde slawe verrig. Die kleinhandel in eetware soos brood, vleis en wyn was in die hande van ’n paar plaaslike burgers wat die alleenhandel in die hande gekry het toe die kontrakte opgeveil is. Sommige burgers het slawe as smouse in diens geneem om die groente wat hulle op die kleinhoewes gekweek het, te verkoop. Die Kapenaars was in nouer voeling met Nederland as die boere van die westelike distrikte. Baie het volgens die nuutste mode aangetrek en sommige het indrukwekkende woonhuise in die Heerengracht of in Strandstraat laat bou.
Die Burgerpetisie, 1779
Die ekonomiese agteruitgang van die Kompanjie het ook die welvaart van die Kaap beïnvloed, aangesien die verversingspos en die westelike distrikte grotendeels van die Hollandse skepe afhanklik was vir die verkoop van hul produkte. Namate die Britte en die Franse ’n groter aandeel in die handel met die Ooste gekry het, het minder Nederlandse skepe die Kaapse hawe besoek. Vreemde skepe het ook Kaapstad vermy as gevolg van die buitensporige pryse wat die Kaapse koloniste vir hul voedselvoorrade gevra het. Die Britte en die Franse het hul eie verversingsposte by St. Helena en Mauritius onderskeidelik gestig. Die Kaapse koloniste het dus met groot oorskotte aan koring en wyn bly sit. In 1779 het die Koloniste ’n burgerpetisie aan die direkteure voorgelê waarin belangrike politieke en ekonomiese versoeke gerig was om die toestand te verlig. Wat die ekonomiese posisie betref, het die burgers vryhandel met Batavia geëis, en ook om van hul surplusprodukte na Holland uit te voer. Hulle wou meer vir wyn gehad het - £8 per lêer. Die direkteure is ook versoek om die korrupsie onder die amptenare wat die ekonomiese posisie nog hagliker gemaak het, stop te sit. Privaathandel moes ook beëindig word. Die reg om aan vreemde skepe te verkoop, moes vry wees sonder om eers die toestemming van die fiskaal te verkry, en die gelde wat aan amptenare as fooie betaal moes word, moes vasgestel word. Aan hierdie ekonomiese versoeke is geen gehoor gegee nie, omdat die Kaapse mark teen 1780 weer ’n oplewing getoon het toe Nederland tot die Amerikaanse Vryheidsoorlog toegetree het.
Besluite van die spoorwegkonferensies
Die ooreenkoms met die Portugese het rampspoedige gevolge vir die Kaap en Natal gehad. Terwyl die Delagoabaai-lyn in 1899 30% van die Randse verkeer beheer het, het dit teen 1905 meer as 50% daarvan in die hande gehad. Die Kaap, wat die helfte van die verkeer behartig het, het toe slegs 12% beheer en Natal ietwat bo die 30%. Natal se mededinging met die Kaap vir die Vrystaatse verkeer het in 1906 vererger toe die spoorlyn tussen Ladysmith en Kroonstad voltooi is. Verder het die depressie (1903-1908) die plaaslike verkeer van albei kuskolonies geraak. In 1905 is ’n spoorwegkonferensie gehou, maar geen ooreenkoms kon bereik word nie. ’n Ander konferensie wat in 1908 gehou is, het besluit dat die enigste oplossing die amalgamasie van die drie spoorwegstelsels was. Dit het beteken dat die vier kolonies ’n politieke unie sou moes stig. ’n Besluit om ’n politieke unie te stig is geneem en dit het in 1909 tot die Nasionale Konvensie aanleiding gegee. Intussen, in 1909, moes die Mosambiek-konvensie hernieu word. Die Portugese het toegestem om die instroming van Bantoe-arbeiders na myne toe te laat alleen op die voorwaarde dat die Delagoabaai-lyn van 50%-55% van die Randse verkeer verseker sou word. Dit was nog ’n belangrike faktor wat politieke leiers genoodsaak het om tot die stigting van die Unie van Suid-Afrika toe te stem. Toe die Unie van Suid-Afrika gestig is, is die drie spoorwegstelsels as die Suid-Afrikaanse Spoorweë verenig. ’n Eenvormige tariefstelsel is ingevoer en die doel was om nie staatsinkomste van die spoorweë te verkry nie, maar om die boerdery en die handel binne die Unie te ontwikkel. Die doeane- en spoorwegoorlog is uiteindelik beëindig. Na 1910 was die belangrikste bronne van inkomste van die Unie die doeaneregte, belastings op die winste deur die myne afgewerp (veral op die nuwe goudmyne wat aan die Oos-Rand oopgestel is) en die inkomstebelasting.
Lys van nedersettings in Nederland
Q
Quirijnstok
Partiese Ryk
Mitridates I (bewind: omstreeks 171-132 v.C.) het die ryk grootliks uitgebrei deur Medië en Mesopotamië van die Seleukiede te verower. Op sy hoogtepunt het die Partiese Ryk gestrek van die noorde van die Eufraat, in wat vandag Sentraal-Oos-Turkye is, tot die hedendaagse Afganistan en Wes-Pakistan. Die ryk, wat aan die Syroete tussen die Romeinse Ryk in die Mediterreense bekken en die Han-dinastie van China geleë was, het ’n groot handelsentrum geword.
Oorsprong en stigting
Dit is onduidelik wie Arsakes I se onmiddellike opvolger was. Bivar en Katouzian sê dit was sy broer Tiridates I, wat weer in 211 v.C. deur sy seun Arsakes II opgevolg is. Curtis en Brosius beweer egter Arsakes II was Arsakes I se onmiddellike opvolger. Curtis beweer die opvolging was in 211 v.C., terwyl Brosius beweer dit was in 217 v.C. Bivar dring daarop aan dat 138 v.C., die laaste bewindsjaar van Mitridates I, "die eerste presies vasgestelde bewindsjaar in die Partiese geskiedenis" was. Weens hierdie en ander teenstrydighede sit Bivar twee aparte koninklike chronologieë uiteen wat deur historici aanvaar word.
Uitbreiding en vereniging
thumb|220px|’n Dragme van Mitridates I wat hom uitbeeld met ’n [[baard en koninklike diadem (sirkel juwele) op sy kop. Keersy: Herakles/Verethragna wat ’n knuppel in sy linkerhand en ’n beker in sy regterhand vashou. Die Griekse inskripsie lui: ΒΑΣΙΛΕΩΣ ΜΕΓΑΛΟΥ ΑΡΣΑΚΟΥ ΦΙΛΕΛΛΗΝΟΣ, "van die groot koning Arsakes die Grieksgesinde".]]
Antiochos VII Sidetes, ’n broer van Demetrios, het die Seleukidiese troon bestyg en met laasgenoemde se vrou, Kleopatra Tea, getrou. Nadat hy Diodotos Trifon verslaan het, het Antiochos ’n veldtog in 130 v.C. gelei om Mesopotamië terug te neem. Dié streek was nou onder die bewind van Fraates II (bewind: 132-127 v.C.). Die Partiese generaal Indates is verslaan en daarop het ’n plaaslike opstand gevolg waarin die Partiese goewerneur van Babilonië vermoor is. Antiochos het Babilonië verower en Susa beset, waar hy geld laat munt het. Nadat hy met sy leër tot in Medië gevorder het, het die Parters vrede probeer maak. Antiochos het dit van die hand gewys tensy die Arsakiede alle grond, behalwe Partië self, aan hom oorgee, groot heffings betaal en Demetrios vrylaat. Arsakes het Demetrios vrygelaat en hom na Sirië gestuur, maar geweier om aan die ander eise toe te gee. Teen die lente van 129 v.C. was die Mede in ’n openlike opstand teen Antiochos, wie se soldate al die hulpbronne op die platteland in die winter opgebruik het. Terwyl Antiochos die opstand probeer onderdruk het, het die Parters die streek bestorm en hom in 129 v.C. in die Slag van Ekbatana verslaan. Sy liggaam is in ’n silwerkis na Sirië teruggestuur. Sy seun Seleukos is gevange geneem en ’n dogter is in Fraates se harem opgeneem.
Nog konflik met Rome en Partiese agteruitgang
Trajanus het Mesopotamië die volgende jaar binnegeval en het min teenstand gekry, want Osroes was besig met ’n burgeroorlog in die ooste teen Vologases III van Partië. Trajanus het die winter van 115-116 by Antiogië deurgebring, maar het sy veldtog in die lente hervat. Terwyl hy met die Eufraat langs beweeg het, het hy Dura-Europos, die hoofstad Ktesifon en Seleukië verower, en selfs Charakene onderwerp waar hy gekyk het hoe skepe van die Persiese Golf na Indië vertrek.
Omstreeks 212, kort nadat Vologases VI van Partië (bewind: omstreeks 208-222) die troon bestyg het, het sy broer Artabanus IV (sterf omstreeks 224) teen hom gerebelleer en beheer gekry oor ’n groter deel van die ryk. Intussen het die Romeinse keiser Caracalla die konings van Osroene en Armenië van die troon gesit om hulle weer Romeinse provinsies te maak. Hy het Mesopotamië binnemarsjeer onder die voorwendsel dat hy met een van Artabanus se dogters gaan trou, maar – omdat die huwelik nie toegelaat is nie – oorlog gemaak teen Partië en Arbil oos van die Tigris verower. Caracalla is die volgende jaar deur sy soldate vermoor op pad na Carrhae.
Vroue in die Partiese Ryk
Die Partiese konings was poligaam en het verskeie vroue met die titel koningin asook byvroue gehad. Dit is bekend dat konings dikwels met hulle susters getrou het, maar dit is onbekend of dit hulle bloed- of halfsusters was.
Klooster Reichenau
Die klooster is in 1803 ontbind, en die gebou huisves tans die raadsaal van die munisipaliteit Reichenau. Die klooster se boekskildery is deur UNESCO in 2003 as wêrelddokumente-erfenis gelys.
Dilma Rousseff
Adjunkpresident Michel Temer het haar bevoegdhede en pligte as waarnemende president van Brasilië gedurende die opskorting oorgeneem. Op 31 Augustus 2016 het die Senaat met 61–20 stemme vir Rousseff se verwydering uit die amp gestem, nadat hulle Rousseff skuldig bevind het aan die oortreding van die land se begrotingswetgewing. Sy is opgevolg deur Michel Temer wat tot die verkiesing van 2018 as president van Brasilië gedien het.
Big Brother (George Orwell)
Oorsprong van die term
Die boek 1984 is in 1948 geskryf. Hierin skets Orwell 'n onmenslike diktatoriale eenpartystaat wat in alle opsigte volledig deur die Party beheer word. Die alomteenwoordige leier van die Party word Big Brother genoem. Al die inwoners van die land word voortdurend met kameras dopgehou, selfs in hul huise.
Leslie Ayvazian
Leslie Ayvazian (gebore 1948) is 'n Amerikaanse aktrise en skryfster. Sy is bekend vir haar rolle in die rolprent Working Girl (1988) en in die televisiereekse Law & Order (1990), Law & Order: Special Victims Unit (1999), en Law & Order: Criminal Intent (2001).
Swerfvalk
Die Peregrine is in baie gebiede 'n bedreigde spesie as gevolg van plaagdoders, veral DDT. Sedert die verbod op die DDT van die vroeë 1970's, het die bevolking weer toegeneem.
Tautatomo Mairau
Sedert Februarie 2009 het Mairau aanspraak gemaak op die titel erfgenaam van die Tahitiaanse troon en probeer om die status van die koninkryk in die Franse hof erken te kry. Frankryk het egter nie sy eise erken nie.
NG gemeente Magaliesburg
Die kerkgebou is geleë by Skoolstraat 24, Magaliesburg. In 2013 was die leraar ds. I.W. Breytenbach. Daar was in daardie jaar 73 doop- en 305 belydende lidmate.
Clathria araiosa
Die spons behoort tot die genus Clathria en tot die familie Microcionidae. Die wetenskaplike naam van die spesie is die eerste keer geldig gepubliseer in 1993 deur Hooper & Lévi.
Marzahn
Marzahn is in 1920 saam met ander stede, dorpe en landgoede by die nuwe Groot-Berlyn ingesluit en het tot en met 1979 deel uitgemaak van die stadsdistrik Lichtenberg. Met die bou van die nuwe woonstelbuurt het Marzahn in 1979 'n selfstandige stadsdistrik geword wat naas die stadsdeel Marzahn ook Biesdorf, Hellersdorf, Kaulsdorf en Mahlsdorf ingesluit het. Mahlsdorf, Kaulsdorf en Hellersdorf is in 1986 verenig tot die nuwe stadsdistrik Hellersdorf. As gevolg van die administratiewe hervorming van 2001 is Marzahn en Hellersdorf saamgesmelt om die nuwe stadsdistrik Marzahn-Hellersdorf te vorm.
Kalifornium
Kalifornium is 'n chemiese element met die simbool Cf en atoomgetal 98. Dit is 'n vermoedelik grys of silwerige aktinied.
Isotope
Daar is 19 radio-isotope van kalifornium bekend. Die mees stabiele isotoop is 251Cf met 'n halfleeftyd van byna 900 jaar. Ander relatief langlewende isotope is 249Cf en 250Cf met halveringstye van onderskeidelik 351 en 13 jaar. Alle ander isotope het halveringstye van minder as 2,7 jaar.
Otea
Die dans het ’n vinnige ritme en word deur verskeie soorte tromme begelei; daar is geen sang nie.
Die otea is een van die min danse wat in vooreuropese tye as ’n dans vir mans bestaan het. Die hura, ’n dans vir vroue, en die upaupa, ’n dans vir paartjies, bestaan nie meer nie. Deesdae kan die otea egter deur mans, vroue of albei geslagte gedans word.
Die kostuums is gewoonlik glansryk, met lang grasrompe, hooftooisels, kleurtemas en tossels wat die heupswaaie beklemtoon.
Miriam Makeba
Sy is in 1960 deur die apartheidsregering tot ballingskap gedwing en het 'n onvermoeibare stem van protes teen die verdrukking van die apartheidstaat en 'n kampvegter vir haar mense geword. Haar onverskrokke bepleiting van menseregte het haar die Dag Hammarskjöld-Vredesprys in 1986 besorg.
Darlingrivier
Die Darlingrivier (Engels: Darling River) is met 'n lengte van 1 472 km Australië se derde grootste rivier. Die Darlingrivier is die tweede grootste sytak van die Murrayrivier.
Die Darlingrivier ontspring in die noorde van Nieu-Suid-Wallis, net suid van die grens tot Queensland, in die Australiese Alpe van die Groot Skeidingsgebergte. Aansluitend loop hy 1 472 km in suidwestelike rigting deur die Australiese deelstaat Nieu-Suid-Wallis, voordat die Darlingrivier naby Wentworth met die Murrayrivier saamvloei.